Parasolna ćelija

**Parasolna ćelija** ili **suncobranasta ćelija**,  ponekad  i **M-ćelija** ili **M-ganglijska ćelija**, je je tip ganglijske ćelije mrežnjače (RGC) koji se nalazi u sloju ganglijskih ćelija na mrežnjači. Ove ćelije se projiciraju na magnoćelijske ćelije u lateralnom genikulskom jezgru (LGN),  kao dio magnoćelijskog puta u vizuelnom sistemu.
 
## Struktura 
thumb| Skica parasolne ćelije (desno),  uz ćeliju patuljka (lijevo) za poređenje veličine | 280x280px 
Ganglijske ćelije parasola nalaze se u mrežnjači i čine otprilike 10% svih ganglijskih ćelija mrežnjače. s opsežnim, preklapajućim, razgranatim dendritima , i debelim, jako mijeliniziranim aksonima. Ova svojstva omogućavaju ovim ćelijama da vrlo brzo provode signale, mnogo brže od patuljastih koje napajaju P-put.  Uprkos ulazu iz čepića, ove ganglijske ćelije  ne dobijaju informacije o boji.

Otprilike je ista gustina parasolnih ćelija  u *fovea centralis* kao i u ostatku mrežnjače, još je jedno svojstvo koje ih razlikuje od patuljastih ćelija.

## Funkcija 
Parasolne ganglijske ćelije mrežnjače ne mogu pružiti fine detalje ili informacije o boji, i osjetljivije su na niske prostorne frekvencije od visokih  frekvencija. Zbog ovih informacija o kontrastu, ove ćelije dobro otkrivaju promjene u sjaju, te na taj način pružaju korisne informacije za izvršavanje procesa vizuelnih pretraga i otkrivanje ivica.

Parasolne ganglijske čelije  su također važni za pružanje informacija o položaju objekata. Te ćelije mogu otkriti orijentaciju i položaj objekata u prostoru, informacije koje će na kraju biti poslane kroz leđni tok. Ove informacije su korisne i za otkrivanje razlika u položaju predmeta na mrežnjači svakog oka, što je važan alat u binokularnoj pecepciji dubine.

Parasolne  ćelije imaju sposobnost otkrivanja visokih vremenskih frekvencija, i na taj način mogu otkriti brze promjene u položaju predmeta. Informacije poslane u intraparijetalni sulkus (IPS) stražnjeg tjemenog korteksa, omogućavaju magnoćelijskom putu usmjeravanje pažnje i usmjeravanje brzog pokretanja očiju da prate važne pokretne objekte u vidnom polju.

## Istraživanje i pokusi 
Dok se neuroni obično proučavaju vanćelijskom upotrebom metalnih elektroda, ganglijske ćelije mrežnjače posebno se proučavaju *in vitro*. Ovaj metod omogućava unutarćelijsku analizu složene i isprepletene strukture parasolnih ćelija. U 1941.,  Polyak je prvi naučnik koji je Golgijevim bojenjem identificirao ganglijske ćelije mrežnjače. Pomno analizirana morfologija dendrita koja je otkrila njihova velika, razgranata velika stabla. Kasnije, 1986., Kaplan i Shapley bili su tada prvi istraživači koji su povezali parasolne ćelije  sa vizuelnim sistemom. Snimci S-potencijala na aksonskim terminalima RGC-a u LGN-u sugeriraju da postoji velika kontrastna osetljivost u ćelijama koje završavaju u magnoćelijskom sloju primata; nasuprot osetljivosti na nizak kontrast u ćelijama koje se nalaze u parvoćelijskom sloju.

### Disleksija 
Postoji teorija da problemi sa nerazvijenim ganglijskim parasolnim ćelijama mogu doprinijeti stvaranju disleksije. Informacije o kretanju koje te ćelije daju sistemu vida pomažu mozgu da prilagodi oči u koordiniranim njihovim pokretima, a problemi u tom kretanju mogu dovesti do zamućenja vida i problema s čitanjem. Ovu nerazvijenost može uzrokovati nekoliko faktora, uključujući prehrambene nedostatke i mutacije u genu KIAA0319 na hromosomu 6. Pored toga, autoimuni napadi antineuronskim antitijelima mogu spriječiti adekvatan razvoj parasolnih ganglijskih ćelija za normalno funkcioniranje, teorija koja bi objasnila zašto je oslabljeni imunski sistem često prisutan kod osoba s disleksijom.

## Također pogledajte
*Bistratificirana ćelija
*Patuljasta ćelija
*Fotosenzitivna ganglijska ćelija

## Reference
## Vanjski linkovi
Kategorija: Ljudske ćelije
Kategorija:Oko
Kategorija:Čula
Kategorija:Oftalmologija
Kategorija:Anatomija čovjeka
Kategorija:Anatomija životinja